jkorsvik/nowiki_second_scrape_merged huggingface dataset:
Jamal Khashoggi

Jamal Khashoggi (født 13. oktober 1958 i Medina, død 2. oktober 2018 i Istanbul i Tyrkia) var en saudiarabisk journalist og redaktør for nyhetskanalen Al-Arab News Channel i Bahrain.


== Liv og virke ==


=== Bakgrunn ===
Khashoggi kom fra en familie med tyrkiske røtter som hadde utvandret til Hedsjas, en region i den vestlige delen av den arabiske halvøya. Han studerte først i Saudi-Arabia, og reiste deretter til USA, der han tok en bachelorgrad i bedriftsøkonomi ved Indiana State University i 1984.


=== Karriere ===
I 1986 begynte han i den engelskspråklige Arab News og dens arabiskspråklige søsteravis Okaz. Han skrev også artikler for Al-Sharq al-Awsat og Al-Hayat, to arabiskspråklige dagsaviser fra London.Mot slutten av sitt liv var han sterkt kritisk til det sittende regimet i Saudi-Arabia, og forlot i 2017 landet etter at hans konto på Twitter ble sperret.


== Myrdet i det Saudiarabiske konsulatet i Istanbul ==
I begynnelsen av oktober 2018 forsvant Khashoggi i Tyrkia, og tyrkiske myndigheter mistenkte at han ble bortført eller drept i forbindelse med et besøk hos det saudiarabiske konsulatet i Istanbul. Etter først å ha nektet for å ha noe med hans forsvinning å gjøre, innrømmet saudiarabiske myndigheter den 19. oktober 2018 at Khashoggi døde inne i konsulatet i Istanbul.USAs etterretningsdirektør, Avril Haines, frigav den 25. februar 2021 en rapport som pekte mot kronprins Mohammed bin Salman som ansvarlig for mordet. Dette var i tråd med tidligere rapporter fra CIA.


== Privat ==
Hans onkel var våpenhandleren Adnan Khashoggi.


== Referanser ==


== Eksterne lenker ==
Offisielt nettsted 
(en) Jamal Khashoggi – kategori av bilder, video eller lyd på Commons 
(en) Jamal Khashoggi på Internet Movie Database 
(en) Jamal Khashoggi hos The Movie Database 
Jamal Khashoggi på Twitter
Henriette Olsen

Henriette Olsen (født Mustad 31. juli 1906, død 23. februar 1998) var en norsk kunstsamler.
Hun var datter av Halfdan Magnus Mustad, og gift med skipsreder Thomas Olsen. Som ung ville hun bli maler selv, og hun studerte ved Kunst og håndverkskolen og hos Per Krohg i Paris. Det var likevel som kunstsamler at hun ble kjent, og sammen eide Henriette og Thomas Olsen en av verdens største samlinger av Edvard Munchs kunst.
Henriette Olsen var selv avbildet i et Munch-portrett i tre utgaver (1932, kat. 138, 139 og 140). To av disse ble ferdige malerier, og én forble en uferdig skisse. Skissen og det ene ferdigstilte maleriet gikk inn i Henriette og Thomas Olsens samling, mens det andre ferdigstilte maleriet ble beholdt av kunstneren selv.Tilsammen bestod familien Olsens Munch-samling av 28 malerier, ni tegninger og raderinger og 23 litografier. Mest kjent var pastellversjonen av Skrik. Strid rundt arv av samlingen verdsatt til mellom en halv og én milliard kroner førte etter Henriette Olsens død til at sønnene Fred. og Petter Olsen møtte hverandre i flere rettsrunder, noe som til slutt endte med at lillebror Petter vant retten til å overta Munch-bildene.


== Referanser ==
Stenoeme

Stenoeme er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, ganske smale, gulbrunlige trebukker. Antennene er tynne og omtrent så lange som kroppen. Pronotum er sylindrisk, noe innsnevret ved roten, dekkvingene er lange, smale og jevnbrede eller litt avsmalnende bakover, bakerst ender de i en tann. Beina er lange og slanke.


== Utbredelse ==
Slekten lever hovedsakelig i Brasil, men forekommer også i Paraguay.


== Systematisk inndeling ==
Oemini blir ofte slått sammen med Xystrocerini.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Oemini Pascoe, 1869
Slekten Stenoeme Gounelle, 1909
Stenoeme aguilari Galileo & Martins, 2010
Stenoeme annularis Martins, 1980
Stenoeme bellarmini Gounelle, 1909
Stenoeme furca Nascimento & Bravo, 2018
Stenoeme iheringi Gounelle, 1909
Stenoeme kempfi Martins, 1980


== Kilder ==
Cerambycidae.org - Oemina
Katalog med utbredelsesdata, Gamle verden Arkivert 26. september 2018 hos Wayback Machine.


== Eksterne lenker ==
(en) Stenoeme i Encyclopedia of Life 
(en) Stenoeme i Global Biodiversity Information Facility 
Stenoeme – detaljert informasjon på Wikispecies 
(en) Oemini – kategori av bilder, video eller lyd på Commons
Androeme

Androeme er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utbredelse ==
Arten er bare kjent fra Usambarafjellene i Tanzania.


== Systematisk inndeling ==
Oemini blir ofte slått sammen med Xystrocerini.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Oemini Pascoe, 1869
Slekten Androeme Aurivillius, 1910
Androeme plagiata Aurivillius, 1910


== Kilder ==
Cerambycidae.org - Oemina
Katalog med utbredelsesdata, Gamle verden Arkivert 8. august 2017 hos Wayback Machine.


== Eksterne lenker ==
(en) Androeme i Encyclopedia of Life 
(en) Androeme i Global Biodiversity Information Facility 
(en) Androeme hos NCBI 
Androeme – detaljert informasjon på Wikispecies 
(en) Oemini – kategori av bilder, video eller lyd på Commons
Antennoeme

Antennoeme er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utbredelse ==
Arten er bare kjent fra den Demokratiske republikken Kongo.


== Systematisk inndeling ==
Oemini blir ofte slått sammen med Xystrocerini.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Oemini Pascoe, 1869
Slekten Antennoeme Hintz, 1911
Antennoeme quadriplagiata Hintz, 1911


== Kilder ==
Cerambycidae.org - Oemina
Katalog med utbredelsesdata, Gamle verden Arkivert 8. august 2017 hos Wayback Machine.


== Eksterne lenker ==
(en) Antennoeme i Encyclopedia of Life 
(en) Antennoeme i Global Biodiversity Information Facility 
Antennoeme – detaljert informasjon på Wikispecies 
(en) Oemini – kategori av bilder, video eller lyd på Commons
Argentinoeme

Argentinoeme er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, avlange, gulbrune trebukker. Antennene er tynne og omtrent så lange som kroppen. Pronotum er tønneformet, dekkvingene er jevnbrede. Beina er middels lange og slanke.


== Utbredelse ==
Slekten forekommer i Brasil, Bolivia og Argentina.


== Systematisk inndeling ==
Oemini blir ofte slått sammen med Xystrocerini.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Oemini Pascoe, 1869
Slekten Argetinoeme Bruch, 1911
Argentinoeme pseudobscura Di Iorio, 1995
Argentinoeme schulzi Bruch, 1911


== Kilder ==
Cerambycidae.org - Oemina
Katalog med utbredelsesdata, Gamle verden Arkivert 26. september 2018 hos Wayback Machine.


== Eksterne lenker ==
(en) Argentinoeme i Encyclopedia of Life 
(en) Argentinoeme i Global Biodiversity Information Facility 
Argentinoeme – detaljert informasjon på Wikispecies 
(en) Oemini – kategori av bilder, video eller lyd på Commons
Ann-Helen Adolfsen

Ann-Helen Glückstad Adolfsen (født 24. april 1996) er en norsk håndballspiller. Hun har spilt for Fredrikstad BK, Halden HK og for to klubber i Danmark.


== Referanser ==


== Eksterne lenker ==
(en) Ann-Helen Adolfsen – Det europeiske håndballforbundet (EHF) 
Ann-Helen Adolfsens profil hos altomfootball.no
Mason City (Iowa)

Mason City er en amerikansk by og administrativt sentrum i det amerikanske Cerro Gordo County i staten Iowa. I 2000 hadde byen et innbyggertall på 26 009.


== Historie ==
Området rundt det som først skulle få navnet Shibboleth var en sommerhjem for sioux- og winnebago-indianerne. Den første faste bosetting var ved Shibboleth i 1853 der Winnebago River og Calmus Creek møtes. Byen hadde flere navn: Shibboleth, Masonic Grove, og Masonville, til navnet Mason City ble valgt i 1855, til ære for grunnleggerens sønn Mason Long.I 1854 åpnet John McMillin den første forretningen her, og dr. Silas Card åpnet legepraksis. Lizzie Thompson etablerte den første skolestuen i en tømmerhytte i 1856. The United States Post Office Department åpnet opp i byen i 1857. Mason City ble county-sete i 1858.


== Referanser ==


== Eksterne lenker ==
Mason Citys hjemmeside Arkivert 1. november 2020 hos Wayback Machine.
Lee Ju-eun

Lee Ju-eun (født 22. mars 2002) er en sørkoreansk fekter, som konkurrerer i sabel. Hun fikk bronse i fekting under Sommer-OL 2018 for ungdom. 


== Idrettskarriere ==


=== 2018 ===
Lee deltok i VM i fekting 2018, og kom der på 18.-plass individuelt i kadettklassen (U17).
I Sommer-OL for ungdom 2018 fikk hun bronse i sabel, etter at hun slo Jolien Corteyn 15-8 i bronsefinalen. Hun deltok også på det sammensatte laget Asia-Oseania 1 som fikk sølv mix-lagkonkurransen.


== Referanser ==


== Eksterne lenker ==
(en) Lee Ju-eun – FIE 
(en) Buenos Aires 2018 - Lee Jueun Arkivert 13. oktober 2018 hos Wayback Machine.
Heterosaphanus

Heterosaphanus er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utbredelse ==
Arten er bare kjent fra Uganda.


== Systematisk inndeling ==
Oemini blir ofte slått sammen med Xystrocerini.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Oemini Pascoe, 1869
Slekten Heterosaphanus Aurivillius, 1914
Heterosaphanus mimeticus Aurivillius, 1914


== Kilder ==
Cerambycidae.org - Oemina
Katalog med utbredelsesdata, Gamle verden Arkivert 8. august 2017 hos Wayback Machine.


== Eksterne lenker ==
(en) Heterosaphanus i Encyclopedia of Life 
(en) Heterosaphanus i Global Biodiversity Information Facility 
Heterosaphanus – detaljert informasjon på Wikispecies 
(en) Oemini – kategori av bilder, video eller lyd på Commons
Enicoeme

Enicoeme er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore, brunlige trebukker. Antennene er tynne og litt lengre enn kroppen. Pronotum er tønneformet, bredere enn langt. Dekkvingene er jevnbrede med rettvinklede "skuldre". Beina er middels lange og slanke.


== Utbredelse ==
Slekten er kjent fra Elfenbeinskysten og Kongo.


== Systematisk inndeling ==
Oemini blir ofte slått sammen med Xystrocerini.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Oemini Pascoe, 1869
Slekten Enicoeme Aurivillius, 1915
Enicoeme grisea Aurivillius, 1915
Enocoeme krelli Adlbauer, 2003


== Kilder ==
Cerambycidae.org - Oemina
Katalog med utbredelsesdata, Gamle verden Arkivert 8. august 2017 hos Wayback Machine.


== Eksterne lenker ==
(en) Enicoeme i Encyclopedia of Life 
(en) Enicoeme i Global Biodiversity Information Facility 
Enicoeme – detaljert informasjon på Wikispecies 
(en) Oemini – kategori av bilder, video eller lyd på Commons
Diptychoeme

Diptychoeme er en slekt av biller som tilhører den artsrike underfamilien Cerambycinae i familien trebukker (Cerambycidae).


== Utbredelse ==
Arten er kjent fra Sør-Afrika (Transvaal).


== Systematisk inndeling ==
Oemini blir ofte slått sammen med Xystrocerini.

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Oemini Pascoe, 1869
Slekten Diptychoeme Aurivillius, 1915
Diptychoeme suturalis (Gahan, 1904)


== Kilder ==
Cerambycidae.org - Oemina
Katalog med utbredelsesdata, Gamle verden Arkivert 8. august 2017 hos Wayback Machine.


== Eksterne lenker ==
(en) Diptychoeme i Encyclopedia of Life 
(en) Diptychoeme i Global Biodiversity Information Facility 
Diptychoeme – detaljert informasjon på Wikispecies 
(en) Oemini – kategori av bilder, video eller lyd på Commons
Eirik Holmen Johansen

Eirik Holmen Johansen (født 12. juli 1992) er en norsk fotballspiller som spiller for Sportsklubben Brann.Den 9. januar 2019 skrev han under en fireårskontrakt med Brann ut 2022.


== Landslaget ==
Den 10. oktober 2018 ble han tatt ut i sin første landslagstropp for Norge i kampene mot Slovenia (13. oktober) og Bulgaria (16. oktober). Han erstattet en skadet Sten Grytebust.


== Referanser ==


== Eksterne lenker ==
(en) Eirik Holmen Johansen – UEFA 
(en) Eirik Holmen Johansen – Major League Soccer 
(en) Eirik Holmen Johansen – Transfermarkt 
(en) Eirik Holmen Johansen – Soccerway 
(no) Eirik Holmen Johansen – Norges Fotballforbund 
(en) Eirik Holmen Johansen – FBref 
(es) Eirik Holmen Johansen – as.com
Kurfyrstedømmet Mainz

Erkebispedømmet Mainz (tysk Erzbistum Mainz) eller Kurfyrstedømmet Mainz (tysk Kurfürstentum Mainz eller Kurmainz) var et viktig kirkelig og siden verdslig kurfyrstedømmet i Det tysk-romerske rike mellom 780–782 og 1802. I hierarkiet til den romersk-katolske kirken var erkebiskopen av Mainz primas Germaniae, representanten til paven nord for Alpene. Utenfor Roma er Stolen i Mainz den eneste andre stolen som blir omtalt som «Den hellige stolen», selv om dette navnet er sjelden benyttet om Mainz. 
Erkebispedømmet var et viktig kirkelig fyrstedømme i Det tysk-romerske riket. Det bestod av flere ikke-sammenhengende landområder med områder nær Mainz på begge sider av Rhinen, områdene langs elven Main ovenfor Frankfurt (med distriktet Aschaffenburg); Eichsfeld-regionen i Niedersachsen og Thüringen; og områdene omkring Erfurt i Thüringen. Erkebiskopen var også tradisjonell kurfyrste og erkekansler i Tyskland, og leder av valgkollegiet fra 1251 til 1803. 


== Historie ==
Bispestolen ble opprettet i romertiden, i byen Mainz, som hadde vært en romersk provinshovedstad kalt Moguntiacum. Bispedømmet ble først viktig da det fikk status som erkebispedømme i 780-782.  De første biskopene før 300-tallet har legendariske navn, og startet med Crescens. Den første stadfestet biskopen av Mainz var Martinus i 343. Mainz ble først viktig da St. Boniface ble biskop i 747. Boniface var tidligere en erkebiskop, men denne tittelen gikk ikke til bispestolen før etterkommeren hans, Lullus.I 1802 mistet Mainz status som erkebispedømme. I sekulariseringen som fulgte Reichsdeputationshauptschluss i 1803, ble setet til kurfyrsten Karl Theodor von Dalberg flyttet til Regensburg, og kurfyrstedømmet mistet områdene sine i vest til Frankrike, mens de østlige områdene langs Main nedenfor Frankfurt gikk til Hessen-Darmstadt og Nassau, og Eichsfeld og Erfurt gikk til Kongeriket Preussen. Dalberg fikk beholde Aschaffenburg-området som Fyrstedømmet Aschaffenburg. I 1810 slo Dalberg Aschaffenburg, Frankfurt, Wetzlar, Hanau og Fulda sammen og dannet det nye Storhertugdømmet Frankfurt. Dalberg gikk av i 1813 og i 1815 delte Wienerkongressen områdene hans mellom Kongeriket Bayern, Kurfyrstedømmet Hessen-Kassel, Storhertugdømmet Hessen og fristaden Frankfurt.
Det moderne bispedømmet Mainz ble grunnlagt i 1802, innenfor områdene til Frankrike og i 1814 ble området utvidet inn i Hessen-Darmstadt. 


== Biskoper og erkebiskoper ==


== Referanser ==


== Eksterne lenker ==
Offisielt nettsted
(en) Electorate of Mainz – kategori av bilder, video eller lyd på Commons  of the modern Diocese
Map of the Archbishopric of Mainz in 1789
Historische Karten des Kurfürstentums Mainz im Jahre 1789
Roman Fischer, Mainzer Oberstift, In: Historisches Lexikon Bayerns, 2. September 2010
Regesten der Mainzer Erzbischöfe
Il Lombardia 2018

Il Lombardia 2018 ble avholdt den 13. oktober 2018. Thibaut Pinot vant.


== Lag og ryttere ==


== Resultater ==


== Referanser ==


== Eksterne lenker ==
Offisielt nettsted 
(en) Il Lombardia 2018 - ProCyclingStats
Sprint (banesykling)

Sprint er en disiplin i banesykling over en kort distanse på tre omganger på en velodrom. Det er vanligvis en kamp mellom to ryttere, hvor vinneren er den som kommer først over mål etter å ha startet samtidig.
Tiden er uten betydning i sprint, og et typisk løp går veldig sakte på startet før en av rytterne åpner spurten. Varianter av øvelsen er keirin og lagsprint, hvor alle tre er på det olympiske programmet per 2020.
Begrepet sprint eller spurt anvendes også om den endelige avgjørelsen i en fellesstart.
Dansk Atletik Forbund

Dansk Atletik Forbund (offisielt forkortet DAF – med undertittelen «Atletik & Motion») er hovedorganisasjon for friidrett i Danmark.
Forbundet er medlem av Det internasjonale friidrettsforbundet (IAAF) og Det europeiske friidrettsforbundet (EAA) samt Danmarks Idrætsforbund (DIF). Kappgang ble i 2003 en integrert del av Dansk Atletik Forbund, etter å ha vært et selvstendig forbund i ca 50 år (Dansk Gang Forbund).
Forbundet arrangerer utover danske mesterskap hvert år en vinterturnering i løp og et mesterskap i friidrett; Danmarksturneringen i friidrett.


== DAFs formål ==
å fremme friidrett i form av elite-, bredde- og mosjonsaktiviteter i Danmark og vareta alle oppgaver i forbindelse med dette.
å gi DAFs klubber og deres medlemmer aktivitetstilbud og service, som gjør det attraktivt å være medlem.DAF er øverste myndighet for dansk friidrett, som forbundet representerer ovenfor myndigheter og offentligheten i utland og hjemland.


== Eksterne lenker ==
Dansk Atletik Forbunds Hjemmeside
Dansk Atletik Forbunds Lover
Danske Mesterskap & Rekorder
Council Bluffs

Council Bluffs er en by (city) i Pottawattamie County i delstaten Iowa i USA, på østre bredd av Missourifloden. Council Bluffs er administrativt hovedsete (county seat) i Pottawattamie County. Den større nabobyen Omaha ligger på den motsatte vestre side av Missouri i Nebraska og Council Bluffs tilhører Omahas storbyområde.
Byen er historisk kjent som jernbaneknutepunkt, idet president Abraham Lincoln valgte byen som utgangspunkt for Union Pacifics del av den transamerikanske jernbane mot vest.


== Referanser ==


== Eksterne lenker ==
(en) Offisielt nettsted 
(en) Council Bluffs, Iowa – kategori av bilder, video eller lyd på Commons 
(en) Innbyggertall 2010 - 2019 – United States Census Bureau
Larissa Nusser

Larissa Nusser (født 8. februar 2000 i Born) er en nederlandsk håndballspiller, som spiller for den danske klubben København og det nederlandske landslaget.


== Referanser ==


== Eksterne lenker ==
(en) Larissa Nusser – Olympedia 
(en) Larissa Nusser – Det europeiske håndballforbundet (EHF) 
Larissa Nussers profil hos DHDb
Harald Ljøen

Harald Magne Ljøen (født 23. mars 1953 på Karmøy, død 12. juli 2018 i Oslo) var en norsk dr.ing. og lektor innen elektrofag.
Ljøen ble utdannet teknisk ingeniør ved Østfold tekniske skole i 1974. Han gikk videre hovedfag til sivilingeniør ved NTNU i 1980. Han ble ansatt i Telenor, og ble avdelingsingeniør med en sentral rolle i implementeringen av Nordic Public Data Network (NPDN). Han ble stipendiat ved NTNU, og ble dr.ing. i 1987 med sin avhandling «Vector Excited Sub-Band Cooler». Ljøen ble forsker ved Telenor forskning og utvikling (FoU) og utviklet blant annet prototyper innenfor talegjenkjenning, talesyntese og talebaserte menneskemaskindialoger.
Fra 2001 ble Ljøen sjefingeniør med ansvar for Telenors utvikling av nye plattformer som IP-telefoni og talestyrte sentralbord. Etter 7 år søkte han nye utfordringer og ble selvstendig næringsdrivende som aksjeforvalter/investor i kombinasjon med analyse av aksjekursutvikling gjennom analyseverktøy han hadde utviklet selv.
Ved en tilfeldighet fikk elektroavdelingen ved Sogn videregående skole behov for en instruktør innen dataelektronikerfaget. Ljøen forble lærer, først ved Sogn, siden ved Kuben videregående skole.


== Referanser ==
Slaget ved Lützen (1632)

Slaget ved Lützen i 1632 var et av de avgjørende slagene under Tredveårskrigen. Slaget sto i hovedsak mellom det protestantiske Sverige med allierte nordtyske stater og det katolske Tysk-romerske rike og Den katolske liga. Slaget endte med svensk seier, men også med at kong Gustav II Adolf av Sverige døde under slaget.
Bakgrunnen for slaget var at den katolske Ferdinand II av Det tysk-romerske rike hadde hatt stort hell med å bruke sine hærer, ledet særlig av grev Johann Tserclaes Tilly og Albrecht von Wallenstein. Begge hadde bekjempet det østerrikske böhmske opprøret i begynnelsen av Tredveårskrigen. Et mislykket forsøk fra Christian IV av Danmark og Norge på å intervenere på protestantenes side hadde medført at Danmark ble kraftig slått. Ferdinand II brukte tiden på å bekjempe kalvinisme, og å ta tilbake landområder til den katolske kirke. Dette ble gjort uten å konsultere fyrstene i riket, og da det ble kalt inn til en riksdag for å støtte Spanias kamp mot Nederland, ble møtet boikottet av protestantiske adelige, og de katolske stemte imot forslaget. For å blidgjøre de katolske adelige, sparket Ferdinand II Wallenstein, som var en profesjonell soldat uten egentlig tilhørighet til kampen. 
I 1630 kom Sverige med i krigen, og Gustav II Adolf hadde stor suksess i begynnelsen. Den katolske ligas tidligere brutale fremferd og svenskenes suksess gjorde det lett for Gustaf II Adolf å skaffe seg allierte i nord. I september 1631 beseiret han også Tilly ved slaget ved Breitenfeld (1631), og alt Den katolske liga hadde vunnet i begynnelsen av Tredveårskrigen, var nå tapt. I desperasjon kalte Ferdinand tilbake Wallenstein.Selve slaget sto den 16. november etter avtale mellom Gustav II Adolf og Wallenstein, som hadde sendt Gottfried zu Pappenheim på et eget oppdrag. På grunn av tykk tåke ble ikke slaget gjennomført før Pappenheim kom tilbake. Lenge så det ut til at Det tysk-romerske rike ville vinne, men da Gustav II Adolf døde, lyktes det Bernhard av Sachsen-Weimar å snu slaget slik at det ble seier til protestantene. Imidlertid lyktes det Wallenstein å komme ut av slaget i live. Slaget svekket katolikkene markant, men samtidig mistet protestantene sin samlende figur i Gustav II Adolf.


== Referanser ==
Slaget ved Lützen

Slaget ved Lützen kan referere til:

Slaget ved Lützen (1632) Slaget under Tredveårskrigen mellom protestantiske styrker ledet av Gustav II Adolf og katolske ledet av Albrecht von Wallenstein
Slaget ved Lützen (1813) Slaget under Napoleonskrigene mellom Napoleon Bonapartes Frankrike og en Den sjette koalisjon